Karácsonyi pihenő a Mekiseknek: december 24-én ismét zárva tartanak a McDonald’s éttermek

A tavalyi évhez hasonlóan, december 24-én idén is zárva lesznek a hazai McDonald's éttermek. A Progress Étteremhálózat Kft. által üzemeltetett éttermek többsége az elmúlt években is zárva tartott ezen a napon, de tavaly már a franchise üzletek is bekapcsolódtak a kezdeményezésbe. A hazai McDonald’s-nak és partnereinek fontos, hogy a dolgozók a családjaik körében tölthessék az ünnepeket, ezért döntöttek most is a gyakorlat folytatása mellett.

December 24-én hajnal 3 órától idén is zárva maradnak a McDonald’s hazai egységei. A több mint 110 étterem közül csupán az Aréna Mallban és az Alleeban található egységek jelentenek kivételt, a bevásárlóközponttal fennálló szerződéses kötelezettségek miatt.

„Fontos számunkra, hogy munkatársaink is megélhessék az ünnepi pillanatokat szeretteik körében, hiszen ez hozzájárulhat mentális egészségükhöz, és ahhoz, hogy a mindennapokban is elégedett és motivált csapatként dolgozhassunk együtt. Nagy öröm, hogy ismét sikerült rendszer szinten is megvalósítani, hogy kettő éttermünk kivételével minden éttermünk zárva lehessen.” – mondta Horváth Andrea, a hazai McDonald’s éttermeket üzemeltető Progress Étteremhálózat Kft. HR igazgatója.

Sajtókapcsolat:

* Szántó András
* NOGUCHI
* aszanto@noguchi.hu

|  |  |
| --- | --- |
|  | © McDonald's |

Eredeti tartalom: McDonald’s

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/17956/karacsonyi-piheno-a-mekiseknek-december-24-en-ismet-zarva-tartanak-a-mcdonalds-ettermek/